
Bund warhafftige Hiſtona / von einer 
Junckfrawen / welche mit etlich vnd dꝛeiſſig boͤſen Gei⸗ 
ſtern le ibbafftig beſeſſen / vnd in der Schloß Capeln zu Starn⸗ 
berg / in Ergbergogebumb Gſterꝛeich vnder der Enns / in 
beyfein viler vom Adel / vnd ander ehrlichen leut / 
genedigklich daruon erloͤdi⸗ 
get woꝛden. 

Getruckt zu Muͤnchen / bey Adam Berg. 
Mit Roͤm. Rey. May. Freyheit nit nachzutrucken. 

An Ehaftlichen Leſer. 


As wir mit vnſern augen geſehen / mit vnſern 
Dohren gehoͤꝛt / vnnd mit vnſern haͤnden gegriffen haben / 
das koͤnnen / woͤllen vnnd ſollen wir nicht verſchweigen / 
ſonder der warheit zu gutem zu erbawung der Chꝛiſtlichen Kir⸗ 
chen / ſterckung des wahꝛen Glaubens/beſſerung des fündlichen 
lebens / vnd zum pꝛeiß des hochheiligen Goͤttlichen Namens / 
öffentlich bekennen / vnd bezeugen zunoꝛan / dieweil geſchꝛieben 
iſt / das ehꝛlich vnnd rhůmlich ſey / Gottes were? pꝛeiſen/offen⸗ 
baren vnd verkuͤndigen. Bezeugen derhalben / vnnd bekennen in 
der warheit mit vnſern hie vnden geſchꝛibnen namen / das ſich 
alſo der handel mit diſem beſeßnen / vnnd ſetzt erledigten Men⸗ 
ſchen verloffen / Wie Sebaſtianus Ahböͤeller⸗ der H. Schiffe 
Studioſus, der auch mit vnd bey geweſen /kuͤrtzlich vnd ſummari⸗ 
ſcher weiß erzelt vnd auff gezeichnet hat / ꝛc. 


Ferdinand von Taxis Pfand Inhaber der 
Herꝛſchaͤfft Starꝛenberg. I" 


hilipp von Taxis Pfand Inhaber der 
Henſchafft Starꝛenberg. ri 


Joſeph von Taxis / ꝛc. 


ohann Baptiſta Procken Pfand Inha⸗ 
25 der Herꝛſchafft Mauer. In 


Valentinus Regenfpurgerus Parauienfis,Ärt, 
& Philoſophiæ Baccal, der Jundfrawen 
Vetter. | 


REM Erbherkogkhumd Oſterꝛelch 
5% N vnder der Ens, in der Herꝛſchafft Starnberg / 
ee ist den . vñ 16. Nouem. diſes vier on ſibentzi⸗ 
D giften Jars ein Junckfraw mit namen Vero⸗ 
nica Steinerin/ Hannſen Steiners von Leib⸗ 

— Ani gelaßne Tochter / der zeit im Schloß Stas 
renberg / bey den Edlen vnd Veſten Herꝛn / Ferd inanden / Phi⸗ 
lippen vnnd Joſeph von Taxis / Gebꝛuͤdern / Innhabern ge⸗ 
daͤchter Herꝛſchafft Dienerin / vnuerſehner ſachen /friſcher vnnd 
geſunder weiß von vilen Teuffeln wie en worden 2 welches 
man auß difen gewiſſen vnfelbaren zeichen leichel ich hat abne⸗ 
men koͤnnen. 

Denn erſtlichen/fuͤhꝛte fie zwo vnderſchiedliche ſtimmen 
im reden / vnderweilen ein frembde/ grobe / vnnatuͤrliche / ſchwe⸗ 
re/mannbare / ſchnoflete / vnd haiſere ſtim̃ / vnderweilen ein na⸗ 
tüͤrliche / kleine / weibliche vnnd Junckfrewliche ſtim̃. Mit jhꝛer 
angeb oꝛner ſtim̃ redet fie vernuͤnfftigklich / beſcheidenlich / vnnd 
Chꝛiſtenlich von vilen guten ſachen / betet / lobet Gott / vermanet 
auch andere zum Gebet / vnd lob Gottes/ſeufftzete vber jre (ind, 
vnnd ober jhꝛen vnglauben / daß fie ſo lang dem H. Geiſt wider: 
ſtrebt / vnd ſo hinleſſig vnd ſaumig geweſen / den rechten Catho⸗ 
liſchen Glauben anzunemẽ. Schꝛier wehe vber die verfuͤriſchen 
Dredicanten: Vnd benentlich vber einen mit namen Geoꝛg N. 
der ſie zu Graͤtz in Steiren in dem Neuſtifft vor etlichen ſaren 
ſol vbel vnderwiſen / vnd im jrꝛigen Glauben geſterckt vnnd be⸗ 
ſtettiget haben. Mit der groben vnnd ſchnofleten ſtim̃ aber⸗ 
flucht vnnd ſchalte ſie greulich vnnd erſchꝛoͤcklich / S peyete auß 
wider die Catholiſche Religion / vnd derfelben bekenner vnnd 
anhenger/ſang unzüchtige Buben Lieder / vnd verkerte Pfalm. 
Wer Geſaͤng der vollen Zechbzuder : Als / Dumle dich guts 

einle / Weinle dumle dich. 

Zum andern / Zum offrermal hoͤꝛet menigklich bey naͤchtli⸗ 
cher weil vnnd zeit / auſſerhalb der Jundfrawen Camer vnnd 
Schloß / ein Jaͤgeriſch blaſen vnd hetzen / ein haiſers Bellen vnd 
roildes geſchꝛay/gleich als der Jaghund. So doch wiſſentlich 
das kein Jagd da maln durch die Herꝛn von Taxis/noch ande⸗ 
we beſtelt oder fuͤrgen ommen war. 

A 11 sum 


am diitten⸗Sie die Junckfraw geſchwal greulich auff, 

jet am Angeſicht/bald beim chalß/denn bey den Bruͤſten / vnd 

an andern oꝛten/hielt auch offt die hand fo ſtarck/ vnnd ſteuff 
zu das niemand auffthun möchte, So bald man aber ein we⸗ 

nig vom durch Gottes kreffrig woꝛt vnnd Kirchen Gebet ) ge⸗ 
weichtem Waſſer auff die geſchwulſt vnnd finger goß / verlur 
ſich die geſchwulſt / vnnd die finger giengen inn den haͤnden von 

jhnen felber widerumben auff / man kundte auch weder Speiß 
1 Tranck inn fie Bringen. / ohn mit eingemengts Weiche 
waſſer. 
Zum vierdeen Da man vber Sie das Euangellum Joan⸗ 
nis laſe: Im anfang war das woꝛt/ inn Latein iſcher S pꝛaach⸗ 
vnnd kam auff diſe troͤſtliche woͤꝛter: Verbum caro factum eſt, 
Das woꝛt iſt Fleiſch worden: Fiel fie in onmacht. 

Zum fuͤnfften / Da der Her: Philips von Taris kam vnnd 
mit ſich gen Scarenberg ein Hailthumb von dem Creutz 
C YR JS TJ bꝛacht / der Junckrrawen aber nichts daruon 
ſagt / ſondern den andern tag nach volbꝛachtem Gottßdienſt 
ſtillſchweigend ſolches Hailthumb dem Schneider in ein tuͤch⸗ 
lein einzunsben gab / fieng die Junckfraw als bald mit vnge⸗ 
ſtuͤmmen woꝛten zu ſchꝛeyen / vnnd ſagt: Du Zauberifcher Dieb / 
was wilt du mit dem zauberiſchen ſtuck thun. VUnnd da Er 
Her: Philip von Taxis / jhr das Hailchumb ſampt einem A⸗ 
gnus Dei an den Halß gehenckt/ hat ſie ſich mit aller ſterck gewi⸗ 
dert / iſt auch daruͤber in die onmacht gefallen. Vnnd ob gleiche 
wol leut vmb fie waren / deren etliche jre band vnd arm̃ hielten / 
alſo daß ſie jr ſelbs nicht mechtig / noch mit den haͤnden zu dein 
2a, kommen kondte / noch verfchwunden gemelte angehenckte 
ſtuck vom Halß zu etlichen mahln / das niemand auß den vinb⸗ 
ſtehenden/ die fie gehalten / kunden abnemen / wohin gedachte 
Hailchumb kommen weren. Vnnd ſo offt ſie derhalben befragt 
ware / verlegten jr die Teuffel die ſpꝛaach daß ſie nicht ant woꝛ⸗ 
ten kund /biß man jr in mund ein wenig vom Weichwaſſer noͤ⸗ 
tiget/als dann erſt zeigt fie den oꝛt an. Vnnd nach der Junck⸗ 
F. anzelgen / fandt man die Hail igthumb biß weilen inn 

er hoͤhe an einem Nagel / zu zeiten vnderm Stro des Beths / 
oder an andern dergleichen oꝛten. Die Teuffeln aber ſchnofle⸗ 
ten auß der Naſen Es ſey lauter zanberey mit dem e 
vn d 


vnd bieffen die fo im Blanben offternante ſtuck anhencken / 
zauberiſche Schelm vnd Boͤß wichter / die mit zauberey wie die 
Heiler mit Secken vmbgeben weren. | 

Zum ſechften / VOnderweilen entdeckte fie haimliche ver⸗ 
boꝛgne vnbewuſte ſachen. Da aineſt einer zu jr gieng / vñ ſpꝛachz 
Veronica wie gehets. Antwoꝛtet ſie: Wie gehets der Junck⸗ 
fraw zu Lintz / der du haimblich die Ehe zugeſagt haſt Ober 
welcher redt er gleich ſtutzet vnd verſtummete: Schwur darnach 
ſeinen Herꝛen denen von Taxis hoch vnnd thewer/ das keinem 
menſchen diſe haimbliche. ver lübnuß bewuſt oder bekant ſey⸗ 
dann jhme vnd derfelbigen Junckfrawen von Lintz. Wie aber 
auch die Veronica /ſo newlich auß Steirn kommen / vnnd voꝛ⸗ 
maln ob der. Enns nie geweſen / vmb den handel ein wiſſen 
hab / deſſen künne er ſich nit genngſam verwundern. | 
Zum ſibenden / Die Junckfraw verſtunde allerley zungen / 
bie enen nur jr Mutter ſpꝛaach / als Teutſch verſtehn vnnd reg 
den kund. 

Zum achten / Das zeichen des heiligen Creutzs mocht ſie 
weder ſehen noch dulden / da ein kleiner Knab bey dem Beth 
ſtunde/ vnnd haimblich auß einem ſchꝛecken voꝛ den Teuffe in 
die Junckſraw an der Sollen des Fueß mit dem H. Creutz be⸗ 
zeichnete /empfieng er ein vngeſtuͤmmen ſtoß/daß er vber vnnd 
vber kuglen vnd buetzlen muſte. 


Zum neundten Wolte fie nur durchs Fenſter hinauß / vnd 
Gort waiß was geſchehen waͤre / wenn man nit ſo fleiſſig ach⸗ 
75 af ſie geben / auch tag vnd nacht Bey jr gewacht vnnd ges 
betet hette. 


Zum zehenden / Vberm Gebet der Catholiſchen vnd Alte 
glaubigen (welches fie ſonſt ſehnlichen begerte / ſo offt fie bey 
rer vernunfft war) kruͤmmete vnnd wunde ſich die Junckfraw 
ſeltzam. fpeyete vnnd ſpuͤrtzte darüber auß / ſchalt fie betleriſche 
Schelm / die von Gott nur mit bitten vnnd bettlen alles erlan⸗ 
gen wolten / vnd ſpewete gar haͤniſch mit diſen offt reperierten 
vnd erholten woꝛten: Bitelen bettlen / Bertlen bittlen. Gald ſie 
aber ſahe einen Neuglaubigen beten / ſpꝛach fie: Bett nur immer 
hin du thuſt mir mit deinem beten keinen ſchaden / dich mag ſch 
wol leiden / du thuſt mir nit wehe. x 1 

A üj Auff 


Auff diſe vnd andere warzelchen / nimbt ir der Teuffel die 
red / dꝛey tag vnd nacht. Als fie aber darnach widerumben reden 
mocht / begert fie Dinten vnd Papier / hueb an einen Brieff zu 
ſchꝛeiben / welches ſie auß verhindernuß der boͤſen Geiſter nicht 
hat kuͤnnen vollenden /ſonder ein andere Junckfraw gebeten / 
welche den Brieff vollendet / Darinnen fie begert an die Herꝛn 
von Taxis / daß ſie jr wolten von Wien einen Jeſuitter zu huͤlff 
Bringen. Zogen derhalben die zwen eltiffen Herꝛn von Taxis 
Gebꝛuͤder gen Wien / vnnd bꝛachten den gantzen handel für den 
Herꝛn Laurentio Magio / der heiligen Schꝛifft Doctor / vnnd 
der Jeſuiter daſelbs Prouincialn vnd G beriſten. Diſer gab jnen 
zu antwort: Er hab der Serꝛen anbꝛingen vernommen / Weil 
aber die ſachen wichtig / woͤlle ers mit den ſeinigen berathſchla⸗ 

irbern helff Gottes ehꝛ vnnd des nechſten hail betrifft / gern 
rdern helffen. 

1115 dꝛitten tag darnach nemen die Herzen von Taxis /auß 
bewilligung vnnd veroꝛdnung Rrouincialis, den ehꝛwuͤrdigen 
Herꝛn loannem Nicolaum Brabantinum, vnd reifen mit jme dem 
Schloß Starꝛenberg zu. Nahe beim Schloß begegnet jnen de⸗ 
ren von Taxis Thuͤrhuͤtter oder Thoꝛwarter / den fragt der Herz 
Ferdinandus / wie es noch ein geſtalt hab vmb die Veronica. 
Er ancwoꝛtet: Es ſtehet mit jhr vil vbler als zuuoꝛ. Vnnd ſagt 
weiter: Sie hat heut vermeldet / die Herren werden heut gewiß⸗ 
lichen von Wien kommen / vnnd einen Widderiſchen Schelm 
mit fich bꝛingen / voꝛ dem ich weichen muß. Vnd das ſolches die 
Junckfraw / oder vil mehꝛ der Teuffel / auß jr geredt/ haben her⸗ 
nacher die andern im Schloß auch beſtetriget. Da wir am Son⸗ 
tag ſpat ins Schloß kommen / vnd von der beſeßnen vns ſehen 
Iieſſen / fieng fie vber ein kleins an / vnd ſchalt alle nach einander 
wol auß / zunoꝛan den Edlen vnnd Veſten „ern Johannem 
1 Brocken / Inhabern der Herꝛſchafft Maur/ u dem 
der Teuffel zoꝛnig vnd grimmig ſpꝛach: Du Schelmy/ec eh iſt voꝛ 
Jaren auch Lutheriſch genere Dat gleich zeit gehabt / es iſt 
dir zu rathen geweſen / daß du dich zum Catholiſchen Glauben 
bekehꝛet haft: Ich wolt dich gewißlich funden haben / welchen 
„ern das Menſch voꝛmaln weder geſehen noch kennet hat / 
auch von jhme nichts gehoͤꝛt oder gewuſt / was Secten er unge 
anhengig geweſen / vnd was Religion er ſetzunder ia 

hem 


diſem ſaſſen wir alle zu Tiſch / vnd namen das Nachteſſen cin. 
Mitler ʒeit aber bochete der Teuffel auß der e d. 
ſpꝛach: Trotz treib mich auß du Schelm / im langen ſchwartzen 
ock⸗Eretz Trotz / daß dich diſer vnnd jener ſchen de. Ey wie 
foͤꝛcht ich mir nur ſo hart voꝛ dir / c. Sang darauff die vnuer⸗ 
ſchamtiſten Lieder: Item fieng an zu jagen / vnd hetzen / wie die 
Jeger in einer Jagd zuthun pflegen / welches vnder dem Eſſen 
zu hoͤꝛen erſchꝛoͤcklich war. Ma 
Des andern tags / nach gehaltnem Opffer der H. Meß / 
darun der etliche Communicanten/mit dem hochwuͤrdigen Sa⸗ 
crament verſehen woꝛden. Nach verꝛichtem gemainem Gebet / 
vnd geſpꝛochner Letaney/ hat Her: Joan Nicolaus zur ſachen / 
das iſt / zur erloͤdigung der Junckfrawen von boͤſen Geiſtern⸗ 
gegriffen / vnd vnder anderm mit diſein Gebetlein angefangen. 
JIheſu Chꝛiſte / das wort des Himliſchen Vatters / G 
allmechtiger Gott / vnnd Serꝛ aller Creaturen / der du deinen 
Apoſteln gewalt geben haſt/ zu tretten auff Schlangen vnnd 
Scoꝛpion / vnnd neben andern deinen wunderlichen wercken 
gelernt die Tenffel außzutreiben/ durch welches krafft der Sa⸗ 
than / wie ein blitz vom Simmel herunder gefallen. Dein heili⸗ 
gen Namen ruͤff ich mit foꝛcht vnnd zittern an / vnnd bitt / dn 
woͤlleſt mir deinem vnwuͤrdigen Diener alle Suͤnd verzeihen / 
darzu freudigkeit vnnd macht verleihen / damit ich diſen greuli⸗ 
chen Tracken mit huͤlff vnd beyſtand deines ſtarcken armbs/ge⸗ 
troſt vnd fither angreiffen moͤge. Darnach ſpꝛach er dem Teuf⸗ 
fel ernſtlich zu / vnnd legte jhm auff auß beuelch Chꝛiſti / daß er 
auß fahꝛen vnnd weichen ſolle / gebꝛaucht glaubꝛeiche vnd kreff⸗ 
tige wort. Als der gebeut dir / O Teuffel / auß diſem Bes 
ſchoͤpff zu weichen / der den Winden vnd vngeſtuͤmmen Meer 
gebotten hat. | 
Der gebeut dir,der da befolhen hat / dich auß dem ho⸗ 
hen Himmel inn dieffiſten Abgrund zuwerffen vnnd zuuerſen⸗ 
cken. Es beuilcht dirs Gott der Vatter. Es beuilcht dirs Gott 
der Son. Es beuilcht dirs Gott der heilige Geiſt. Es beuilcht 
dirs LES VS Nazarenus. Es beuilcht dirs das woꝛt / welches 
Fleiſch iſt woꝛden. Fahꝛ auß du Verfuͤhꝛer vnd Feind der war⸗ 
heit. Gib ſtat Chꝛiſto / der dein Reich ge hat / der dich 
vberwunden/ der dein gewehr vnnd harniſ⸗ che 
I 


dein raub außgetheile,der dich geſtuͤrtzt hat in die euſſeriſte fin⸗ 
an da dir vnnd deinen Dienern das ewig verderben Bes 
rait iſt. 

Mit diſen vnnd dergleichen andern gebꝛeuchlichen Exar. 
ciſmis der Chꝛiſtlichen Kirchen / ſetzet er dem Teuffel ſtarck zu, 
Da furen darauff vier Teuffel bald nach einander auß / nicht 
ohn Helliſchen geſtanck / alſo daß der aͤltiſten Frawen Herꝛn 
Ferd inandi von Taxis Haußfrawen Kindßwarterin danider 
ſanck / vnd ein gute zeit fuͤr todt vmbgezogen ward. Da ſie aber 
zu jr ſelbs wider kam/fragte man fie’ was jr geſchehen war. 
Darauff ſagte ſie / es ſey jhꝛ ein vnleidenlicher geſtanck, von 
Schwebel vnd Bech in Halß kommen / hat auch ſolches vnfle⸗ 
tigen geſchmachens halben den gangen tag auß werffen vnnd 
vndaͤen muͤſſen. 

Es haben ſich auch etliche Mannß perſonen kaum erhal⸗ 
ken / daß ſie nicht gen boden gefallen ſein. Nach dem die dier boͤſe 
Geiſter durch den finger Gortes auß getrieben / mainer der Prie⸗ 
ſter / nun wäre keiner mehꝛ verhanden. Dieweil der Teuffel / da 
er anfangs befragt / wie vil jrer waͤren/allein von vieren beken⸗ 
nete. Nit lang aber darnach gibt die Junckfraw allerley zei⸗ 
chen / daß fie der boͤſen Geiſter mehꝛ im leib habe. Vnnd wird 
Herr Johannes Vlicolaus / als Exarciſta verurſacht / des ans 
dern tags widerumb mit den Exarciſmis vnd beſchwaͤrungen 
anzuhalten. Derhalben nach volbꝛachter Meß / darun der aber⸗ 
mals etliche andechtigklichen Communicierten/gebeut er dem 
Teuffel / daß er ſolle ſagen / warumben er die Junckfrawen Bes 
ſeſſen hab. Darauff der Teuffel nach langem vilfeltigem auff⸗ 
zug vnd vmbſchweiff /ſpꝛach: Ich muß auff die frag des Prie⸗ 
815 antworten. Gott zwingt mich darzu / wie vngern ichs thu. 

ie vꝛſach / warumb wir in ſie gefaren / iſt die: So lang ſie ſtarck 
Autheriſch blieb / war ſie gewiß vn ſer / ſampt andern vil tauſend 
he Bleichen ‚die wir im netz verſtrickt vnnd gefangen halten / 

ieſſens derhalben am leib unueriert / So bald wir aber ver⸗ 
merckten / vnd ons beſoꝛgten / ſie wurde abfallen /fuhꝛen wir inn 
fiebeuffig ‚re glieder zu zermartern / vnnd jr/ wo es ons erlaubt 
woaͤre/das hertz abzuſtoſſen. Wir fliegen vnd gehen vberall he⸗ 
rumb/ vnd befleiſſen vns/die leut auff vnſern weg zubꝛingen. 


Wir laſſen uns tragen / wir laffen uns fͤren / wir laffen une er 
ene 


cken. Darauff gebott jnen der Prieſter ſtill zu ſchweigen / vnnd 
die Junckfraw von fernern vmbſchweiff zuuerlaſſen. Zum 
warzeichen / als offt einer außfahꝛe / ein liecht außzuleſchen. 
Spꝛach under andern: Foͤꝛchtet euch voꝛ dem/der in Iſaac Yes 
opffert / inn Joſeph verkaufft / im Oſterlaͤmblin geſchlachtet / 
vnd in menſchlicher natur gecreutziget iſt woꝛden. Den foͤꝛchtet 
jhꝛ Teuffeln / vnnd laſt auß evoꝛem gewalt das menſch / welches 
nach der bildnuß Gottes des Herzen erſchaffen / vnnd für wel⸗ 
ches Jeſus Chꝛiſtus geſtoꝛben / vnd fein koſtbarliches Blut vers 
goſſen hat. Weiche du vnrainer Geiſt / dem Gott / der dir end⸗ 
lich vom gedultigen Job zuſetzen / bef olhen hat / der durch ſei⸗ 
nen getrewen knecht Dauid / dich vom Roͤnig Saul vertriebẽ / 
der durch ſeinen heiligen Apoſtel Petrum im Jauberer Simone 
dich vberwunden / weiche dem / in welches namen ſich alle knie 
biegen / für welchem die Simmel zerſchmeltzen / die Berg wie 
Wachß zerflieſſen / die Hell zittert / für welchen Seraphin vnd 
Cherubin ſtehen on vnderlaß/ſpꝛechen: Heilig / heilig / heilig iſt 
der Her: Sabaoth/ ic. 


Da war ein trawꝛiges/jaͤmerliches S pectackel nicht ohn 
ein hertzliches mitleiden aller deren / ſo diſem Actu beygewonet/ 
zuſehen. Die Teuffel rumoꝛten vnd polderten in der Junck⸗ 
frawen vnſaͤglich / vnd ſtieſſen in jr / wie die Wider auff einan⸗ 
der/fiengen an / die Magd auff das erſchꝛoͤckligiſt zu peinigen 
vnd quelen / alle glieder zu recken vnnd ſtrecken. Das angeſicht / 
Half vnd Bruſt vnmenſchlich auffzublaſen. Namen jr das Ge⸗ 
ſicht / das Gehoͤꝛ / vnd die Kede / kruͤmmeten/bogen vnd floch⸗ 
ten ſie inn einander / wie ein Kugel. Dieweil aber der Exoꝛciſta 
Immer Fort pꝛocedirt wider die Teuffel / fuhꝛen vber die dꝛeiſſig 
nach ein an der auß jnnerhalb zehen ſtunden/ ( dañ ſo lang weh⸗ 
ret der Exarciſmus) vnnd zum zeichen jrer außfart werden die 
angezuͤndten Kertzen / der eine der Prieſter / die ander aber Here 
Ferdinandus simlicher langer Statur / fern von der beſeßnen / 
inn der hoͤhe hielt / von einem jeden Teuffel mit einem ſtaͤrcken 
plaß außgeblaſen / auch ein jeder ließ der Junckfrawen ein ſol⸗ 
che letze/daß fie allweg muſte / wie ein todte inn onmacht bins 
fallen. Sonderlich aber der letzte Teuffel Be vnd ſpꝛeitzete 
ſich gar lang / ehe er das Zimmer raumete / 5 gar Hage 

vn 


vnd entſetzlich: Wehe mir / wehe mir / ich muß vil leiden/haiß / 
e bin der anfuͤrer geweſen. Darumb muß ich zum 

engſten leiden / ich bin der erſt in jr geweſen / vnnd muß der lege 
dauon fein. Der Prieſter nimbt das hochwirdige Sacrament⸗ 
helts fur jhn / vnnd beuilcht dem Teuffel mit groſſem ernſt / Er 
ſol Chꝛiſto / der warhaffrig vnnd leibhafftig gegenwertig / die 
ehꝛ geben / vnnd auß weichen. Da antwortet der Sathan: Ich 
ſchwoͤꝛe euch bey dem namen Jeſus / daß ich außfaren wil. Je⸗ 
ſus iſt ſo wol mein Gott / als e hab mich wöllen erhoͤ⸗ 
hen / aber ich bin ernidꝛiget vnnd geſtuͤrtzt worden. Ein ſchoͤner 
Engel war ich / nun bin ich ein vnfletiger Engel / c. Ich vers 
maint / ich waͤr der ſtaͤrckiſte / vnnd bin der ſchwechiſte/ haiß 
haiß / haiß. 


Schließlichen / wiewol ſie von fuͤnff ſtarcken Männern 
gehalten war/platzte der Teuffel doch auß gifftigem zoꝛn nach 
dem Altar tuch / vnd riß damit alles vom Altar/ſampt dem Coꝛ⸗ 
poꝛal vnnd zugeſchloßnem gefaͤß / darinnen das hochwirdig 
Sacrament war. Hupffet etliche ſpannen hoch von der Erden. 
Spꝛang auffs Coꝛpoꝛal / vnnd trars mit füffen. Alſo vnnd mit 
ſolchem Valete vnd vꝛlaub / nam der letzte Teuffel fein abſchied⸗ 
warff darzu zwen Stein / einen inn die Capellen / den andern in 
Hoff des Schloß / doch ohn verletzung einiges Menſchen. Die 
Magd aber fiel in die onmacht voꝛ dem Altar / vnd lag alda ein 
gute zeit / wie ein todte. Darnach ſo bald die Junckfraw zu jh: 
ſelber kam / ſaget ſie Gott jnnigklich dan ck / der fie voꝛ der ge⸗ 
walt vnd tyranney der boͤſen Geiſter erlöfer het. Schwoͤꝛete ab 
dem Lutheriſchen Glauben / vnnd bekehꝛer ſich zum Catholi⸗ 
ſchen / Beichtete dem Prieſter ſhꝛe Suͤnd jhꝛes ganzen lebens⸗ 
mit wainenden augen / vnd empfieng darauff das aller heiligi⸗ 
ſte Sacrament des Altars mit ſonderlichen freuden vnnd troſt 
jres hertzens. Eben alſo haben auch dꝛey andere Perſonen/ die 
bey dieſem Actu geweſen⸗ ſich zum Catholiſchen Glauben be⸗ 

kehꝛt. Der Simliſch Vatter woͤlle die erloͤdigte / vnnd 
vns alle in gutem ſtercken / vnd voꝛ allem 
vbel gnedigklich behů⸗ 
ten / Amen. 


Erinne⸗ 


Erinnerung, 


Er Chaiftlich Leſer verwundere ſich nit 
ob der menig der Teuffel / damit dieſe Junck⸗ 
i ;fraw beſeſſen geweſen. Dieweil von Chꝛiſto wir 
mm Euangelio leſen/ daß er ein gantze Legion Matth. 8. 
— ddr boͤſen Beifter von einem Menſchen aufge Mar. . 
trieben. Welche nachmals inn die Schwein fuhꝛen / deren bey Luce 8. 
2000. im Meer erſeufften vnd ertrenckren. 


Es fol auch keinem new vnnd ſeltzam ſein/daß die boͤſen 
Geiſter ſo vil marter vnd plag den Menſchen angethan. Dann 
wir leſen / Wie der Cananeiſchen $rawen Tochter ſehꝛ vom Watth. 16. 
Teuffel gequelet woꝛden/alſo daß fie nach dem sa etribnen 
Teuffel im beth ligend gefunden. Eines Varters be 11 85 Son Marci g. 
fiel offt ins Fewꝛ / vnd offt ins Waſſer/ ſchaumet vnd kn irſchet Matth. 7. 
mit den zaͤhnen / der ſpꝛachloß Teuffel riß vnnd zerꝛet / da er auß 
muſt faren / fuhꝛ er auß mit groſſem gewalt / daß der ſon da lag⸗ 
als waͤr er todt / daß auch vil ſagten / er iſt todt. Ein an der beſeß⸗ 
ner war fo wild vnd grimmig/ daß niemand dieſelbig ſtraß / wo 
er in graͤbern wonete / wandlen kundte / vnd niemand kund jhn 
binden / auch nit mit ketten / dann er war offt mit feß len vnd ket⸗ 
ten gebunden geweſen/ vnd het die ketten abgeriſſen / vnd die feſ⸗ 
fel zerꝛieben / vnd niemand kund jn zaͤhmen. Vnd er war allzeit, 
baydetag vnnd nacht auff den Bergen vnnd in den Graͤbern / 
ſchꝛey vnnd ſchlug ſich mit Steinen. Ein Fraw gieng achtzehen Luce 33. 
ar eingebogen einher / daß fie nicht kund vberſich ſehen / oder 
ich Auffrichten,Das thet der Satanas. Wie Chꝛiſtus ſpꝛach / 
ſol dieſe Tochter Abꝛahams / welche der Teuffel gebunden het⸗ 
te( ſihe nur bey achtzehen Jaren ) nicht ſollen gelediget werden 
vom band auff den Sabath. Einem andern beſeßnen hat der Matth. 2. 
laidige Satanas zu gleich die augen verblendt / die ohꝛen ver» Luce 3). 
ſtepfft / vnnd die ſpꝛaach genommen. Wiervol der Teuffel ein 
Lugner iſt / vnnd ein Vatter der Lugen / doch gezwungen vnnd Joan. 8, 
getrungen / muß er biß weilen wider feinen willen die warheit 2 
reden vnnd bekennen. Er ſchꝛeit auß dem beſeßnen / vnnd hieſſe 
2 ij Chriftum 


Marci g, 
Luce 8. 
Matth. 8. 


Marci 35. 
Matth. 8. 
Luce 8. 
Luce Js 


Matth. Jo, 


Chꝛiſtum den Heiligen Gottes / welches zwar nicht erlogen / 
ſonder wahr iſt. Dann eben diſen Tittel gibt der Ertzengel Bas 
bꝛiel Chꝛiſto. Item ein Teuffel ſchꝛiere auß einer beſeßnen 
Magd / auff S. Paulum vnnd Lucam / vnd fprach:Dife Men⸗ 
ſchen ſeind Knecht Gottes des aller hoͤchſten / die euch den weg 
der Seligkeit verkuͤn digen. Das war ein warhafftige red vnnd 
bekantnuͤß: On zweiffel woerden etliche Phariſeer vnnd Juden 
diſe geſchicht leſtern / vnd nit dem H. Geiſt zuſchꝛeiben /ſondern 
vil mehꝛ dem Beelzebub. Solches muß man geſchehen laſſen / 
vnnd mit Chꝛiſto ſpꝛechen: Der Juͤnger iſt nit vber ſeinen Mai⸗ 
ſter/ noch der Knecht vber den Herꝛn. Es iſt dem Juͤnger ge⸗ 
nug / daß er ſey wie ſein Maiſter / vnd der Knecht wie fein Heri. 
Haben fie den Haußuatter Beelzebub gehaiſſen / wie vil mehꝛ 
werden ſie ſeine ee e alſo haiſſen. Vnnd ein jeglich 
Reich / ſo wider ſich ſelb zertrennet iſt / das wird wuͤſt / vnnd ein 
jeglich Statt oder Hauß / ſo mit jm ſelb zwyſpaltig / mag nit be. 
ſtehen. So dann ein Teuffel den andern außtreibt/ſo iſt er wis 


der ſich ſelbs zertheilt / wie mag dann fein Reich beſtehen. 


Wir wiſſen wol / daß der Antichꝛiſt zeichen vnd wunder» 


2. Theff. 2. werck thun werde / aber falſche / erlogne / betrogne zeichen vnnd 


Pſalm. 73. 
Pſalm. 34. 


Acto. 9. 


wunderwerck. Wie S. Paulus dauon. ſchꝛeibt: Rechter vnnd 
wahrer wunderwerck/wuͤrcker vnd ſtiffter / iſt allein Gott / zum 
zeugknuͤß der ſeligmachenden lehꝛ / vnnd zum pꝛeiß feines heili⸗ 
gen namens. Qui facit mirabilia magna ſolus. 


Es ſol keinem frembd fuͤrkommen / daß die boͤſen Geiſter 
nit leiden woͤllen / daß durch Gottes woꝛt vnnd Kirchen gebet / 
geſegnet / geweicht / vnnd geheiliget iſt / zuuoꝛ an die heilthumb. 
Es iſt nichts newes / Zur zeit Chꝛiſti muſten ſich die Teuffel 
trollen/ wann nur die Schwaißthuͤchlein des H. Pauli vber die 
beſeßne gelegt waren / ja wann ſie nur der ſchatten Sanct Petri 
vberſchattet. So hats die lebendige erfarnuß von der lieben 
Apoſtel zeit her geben / Wie auch auß der Eltiſten Scribenten 
hin dergelaßnen Schꝛifften klar zuuernemen / daß das Weich⸗ 
waſſer groſſe krafft hat wider die feindſeligen Teuffel. Theo⸗ 
doretus lib. 5. Hiſt. Eccle. cap. 25. Tripart. Hiſto. lib. g. cap. 33. Epi. 
phanius lib. Here, 30. Clemens Romanus lib. 8. Conſtitu. Apoft, 


cap. 35. Zu 


Zu außtreibung der boͤſen Geiſter hilfft viel die fuͤrbitt: Matth. jf. 
auff die fuͤrbitt der Cananeiſchen Frawen, wird jhr Tochter Mar. 9. 
vom Teuffel erloſt / auff die fuͤrbitt jenes betruͤbten Vatters / Luce 2. 
wurd ſeinem ainigen Son von des Teuffels thyranney geholf⸗ | 
fen / vnd was dergleichen exempel mehꝛ ſeind. 


Darumb thut der Catholiſch Exoꝛciſta recht / daß er das 
Gebet der gegenwertigen / vnd auch der lieben Heiligen fuͤrbitt 
in der Litaney begert / damit er deſto eher vnd leichter ſig vnnd 
victoꝛi wider die vnheiligen vnnd vnrainen Geiſter von Gott 
erlangen moͤge. 


Dieweil die Meß ein krefftige vnd lebend ige gedaͤchtnuß 
vnd fuͤrbildung des leidens vnnd derben Chꝛiſti / dadurch dem 
Helliſchen feind fein macht benommen woꝛden / iſt wol zuge⸗ 
dencken / daß jm nicht wol iſt mit der Meß / ſonder die ſcheucht 

vnnd fleucht / wie er kan vnd mag. Als Auguſtinus ſelber ein er- 

empel erzelt / das feiner Prieſter einer die Böfen Geiſter auß ei⸗ Lib. 22. de 
nem Hauß mit der Meß / die er daſelbs gehalten / vertrieben ciuit. Dei. 
hab. Darumben hat der Prieſter vnnd Exoꝛciſta recht daran ge⸗ Cap. 8. 
than / daß er voꝛ dem Exarciſmis Meß gehalten. 


Die an ſenem tag en werden / Herꝛ / Herꝛ / haben wir. 
nie inn deinem Namen Teuffeln außgetrieben / ꝛc. Zu welchen 
der Herꝛ ſagen wuͤrde: Ich kenne ewer nichts / weicht von mir 
r Vbeltheter / ſeind nicht vnglaubige/ ſonder glaubige. Die wol 
ein groſſen glaube haben / alſo daß ſie die berg mochten verſetzẽ / 
Teufel außtreiben / ꝛc. Aber es mangelt jnen an der liebe vñ gutẽ 
Chꝛiſtlichen wandel / ſind Operarij iniquitatis, Vbeltheter/ſonſt 
konnen die falſchglaubige keine warzeichen thun / noch keine 
Teuffel warhafftig außtreiben / ſonder vil mehꝛ ſchockweiß 
eintreiben. Wie aͤuß diſem Exempel / das S. Lucas beſchꝛelbt / Act, 19, 
abzunemen. Es vnderwunden fich etliche der vmblauffenden 
Juden / die da. beſchwoͤꝛer waren / den Namen des Aerin Jeſu 
anzuruffen / vber die / ſo boͤſe Geifker hetten / vnnd ſpꝛachen: Ich 
beſchwoͤꝛ euch bey Jeſu / den Paulus pꝛediget / die aber das the⸗ 
ten / waren ſiben Soͤn eines Juden / mit namen Sceue / eines 
Oberiſten Prieſters / Aber der boͤſe Geiſt . ſpꝛach 

ij zu 


zu jhnen: Jeſum kenne ich wol / vnnd Paulum waiß ich auch. 
Wer ſeit aber r? Vnd der Menſch / in dem der boͤſe Geiſt war / 
fi 18 5 auff ſie / vnd ward jr mechtig / vnd warff fie vnder fich/ 
alſo daß ſie nackend vnnd verwund auß demſelben Hauß ent⸗ 
flohen / ꝛc. Der Allmechtig,gnedig vnd barmhertzig Gott / er⸗ 
barme ſich ober alle die jenigen /ſo wiewol nit leibhafftig / doch 
der Seelen nach vnd geiſtlicher weiß beſeſſen ſeind / Amen. 


Sebaſtianns Rhuͤeller auß der 
Graffſchafft Goͤꝛtz von Sanct 
Florian / der . Schꝛifft Stu⸗ 


Jiofus, 


